CELEX: 22007D0097
Language: fi
Date: 2007-09-28 00:00:00
Title: ETA:n sekakomitean päätös N:o 97/2007, tehty 28 päivänä syyskuuta 2007 , ETA-sopimuksen liitteen I (Eläinlääkintä- ja kasvinsuojeluasiat), liitteen II (Tekniset määräykset, standardit, testaus ja varmentaminen) ja pöytäkirjan 47 (Viiniä koskevien kaupan teknisten esteiden poistaminen) muuttamisesta

21.2.2008   
            
            
               FI
            
            
               Euroopan unionin virallinen lehti
            
            
               L 47/3
            
         
      ETA:N SEKAKOMITEAN PÄÄTÖS
   
   N:o 97/2007,
   tehty 28 päivänä syyskuuta 2007,
   ETA-sopimuksen liitteen I (Eläinlääkintä- ja kasvinsuojeluasiat), liitteen II (Tekniset määräykset, standardit, testaus ja varmentaminen) ja pöytäkirjan 47 (Viiniä koskevien kaupan teknisten esteiden poistaminen) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite I muutettiin 6 päivänä heinäkuuta 2007 tehdyllä ETA:n sekakomitean päätöksellä N:o 75/2007 (1).
            
         
               (2)
            
            
               Sopimuksen liite II muutettiin 6 päivänä heinäkuuta 2007 tehdyllä ETA:n sekakomitean päätöksellä N:o 79/2007 (2).
            
         
               (3)
            
            
               Sopimuksen pöytäkirja 47 muutettiin 8 päivänä joulukuuta 2006 tehdyllä ETA:n sekakomitean päätöksellä N:o 161/2006 (3).
            
         
               (4)
            
            
               Liechtensteinin ruhtinaskunta ja Sveitsin valaliitto muodostavat tulliliiton niiden välillä 29 päivänä maaliskuuta 1923 tehdyn tullisopimuksen mukaisesti.
            
         
               (5)
            
            
               Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen (4), jäljempänä ’maataloussopimus’, liitettä 11 (Elävien eläinten ja eläintuotteiden kauppaan sovellettavat eläinten terveyttä ja kotieläinjalostusta koskevat toimenpiteet) sovelletaan Liechtensteiniin. Tämän vuoksi Liechtenstein on ETA:n sekakomitean päätöksellä N:o 1/2003 (5) vapautettu ETA-sopimuksen liitteessä I olevan I luvun soveltamisesta.
            
         
               (6)
            
            
               Euroopan talousyhteisön ja Sveitsin valaliiton välillä 22 päivänä heinäkuuta 1972 tehtyä sopimusta (6), sellaisena kuin se on muutettuna, on laajennettu 22 päivänä heinäkuuta 1972 tehdyllä lisäsopimuksella (7) koskemaan Liechtensteinia. Tämän vuoksi Liechtenstein on ETA:n sekakomitean päätöksellä N:o 177/2004 (8) vapautettu kokonaan sopimuksen pöytäkirjan 3 ja osittain pöytäkirjan 4 soveltamisesta.
            
         
               (7)
            
            
               Euroopan yhteisö, Sveitsin valaliitto ja Liechtenstein ovat päättäneet ulottaa maataloussopimuksen soveltamisen koskemaan Liechtensteinia tekemällä lisäsopimuksen, jäljempänä ’lisäsopimus’, joka tulee voimaan samanaikaisesti tämän päätöksen kanssa.
            
         
               (8)
            
            
               Tämän vuoksi ja jotta koko elintarvikeketjuun sovellettaisiin johdonmukaisesti ainoastaan yhtä sääntökokonaisuutta, on asianmukaista vapauttaa Liechtenstein sopimuksen vastaavien määräysten eli liitteen I, liitteessä II olevan XII ja XXVII luvun sekä pöytäkirjan 47 soveltamisesta ajaksi, jolloin Liechtensteiniin sovelletaan maataloussopimusta,
            
         ON PÄÄTTÄNYT SEURAAVAA:
   1 artikla
   Muutetaan sopimus tämän päätöksen liitteen mukaisesti.
   2 artikla
   Tämä päätös tulee voimaan samana päivänä kuin lisäsopimus, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (9).
   3 artikla
   Liechtenstein ja Euroopan yhteisö ilmoittavat ETA:n sekakomitealle lisäsopimuksen, jolla maataloussopimuksen soveltaminen laajennetaan koskemaan Liechtensteinia, voimaantulosta.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 28 päivänä syyskuuta 2007.
      
         
            ETA:n sekakomitean puolesta
         
         
            Puheenjohtaja
         
         Stefán Haukur JÓHANNESSON
         
      
   
   
      (1)  EUVL L 328, 13.12.2007, s. 10.
   
      (2)  EUVL L 328, 13.12.2007, s. 18.
   
      (3)  EUVL L 89, 29.3.2007, s. 40.
   
      (4)  EYVL L 114, 30.4.2002, s. 132.
   
      (5)  EUVL L 94, 10.4.2003, s. 43.
   
      (6)  EYVL L 300, 31.12.1972, s. 189.
   
      (7)  EYVL L 300, 31.12.1972, s. 281.
   
      (8)  EUVL L 133, 26.5.2005, s. 33.
   
      (9)  Valtiosäännön asettamista vaatimuksista ei ole ilmoitettu.
   
      LIITE
      Muutetaan ETA-sopimuksen liite I ja II ja pöytäkirja 47 seuraavasti:
      
                  1.
               
               
                  Lisätään liitteen I alakohtaisiin mukautuksiin teksti seuraavasti:
                  ”Tätä liitettä ei kuitenkaan sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.”
               
            
                  2.
               
               
                  Korvataan liitteessä II olevan XII luvun johdanto-osan ensimmäinen kohta seuraavasti:
                  ”Tätä lukua ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.”
               
            
                  3.
               
               
                  Lisätään liitteessä II olevan XXVII luvun johdanto-osaan teksti seuraavasti:
                  ”Tätä lukua ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.”
               
            
                  4.
               
               
                  Lisätään pöytäkirjan 47 johdanto-osaan teksti seuraavasti:
                  ”Tätä pöytäkirjaa ei kuitenkaan sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.”